28. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ.5230/167 της 18/31 Μαΐου 1967 (ΦΕΚ Β΄ 355) Περί εξουσιοδοτήσεως Τελωνειακών Αρχών όπως αποφαίνωνται, περί της συνδρομής των νομίμων προϋποθέσεων χορηγήσεως δασμολογικών απαλλαγών εις δικαιούχα, βάσει της κειμένης νομοθεσίας, πρόσωπα. Έχοντες υπ’ όψιν την διάταξιν του άρθρ. 6 του Α.Ν. 881/49 «περί τελωνειακών τινών δι(Αντί της σελ. 484,11(δ) Σελ. 484,11(ε) 348-131 Ατέλειες διάφορες 30.Ζ.ω.27-28 ατάξεων» προσέτι δε την ανάγκην αποκεντρώσεως και επιταχύνσεως του έργου της χορηγήσεως των εν περιλήψει ως κάτωθι δασμολογικών απαλλαγών, αποφασίζομεν: Άρθρ.1.-Εξουσιοδοτούμεν τους προϊσταμένους των Διευθύνσεων Τελωνείων Α΄ και Β΄ τάξεως, όπως από της ισχύος της παρούσης αποφαίνωνται ούτοι περί της συνδρομής των νομίμων προϋποθέσεων δια την άνευ καταβολής δασμών και λοιπών φόρων εισπραττομένων κατά την εισαγωγήν και συμφώνως προς τας οικείας διατάξεις παράδοσιν των μέσω των υπ’ αυτούς τελωνείων εισαγομένων ειδών των κάτωθι δικαιούχων ατελείας: 1)Του Κέντρου Οικονομικών Ερευνών, δικαιουμένου απαλλαγής εκ δασμών και λοιπών φόρων εισπραττομένων κατά την εισαγωγήν, δια τα προς αποκλειστικήν αυτού χρήσιν προοριζόμενα είδη, βάσει της παρ. 4 του άρθρ. 2 του Νόμ. 4166/61 (ΦΕΚ Α΄ 80/61) «περί κυρώσεως των υπ’ αριθ. 22/1961 και 1/1959 πράξεων του Υπουργικού Συμβουλίου και περί του Κέντρου Οικονομικών Ερευνών». 2)Του κέντρου Κοινωνικών Επιστημών, δικαιουμένου απαλλαγής εκ δασμών και λοιπών φόρων εισπραττομένων κατά την εισαγωγήν δια τα προς αποκλειστικήν αυτού χρήσιν προοριζομένα είδη, βάσει του άρθρ. 9 του Νόμ. 4327/63 (ΦΕΚ Α 157/63) δι’ ου εκυρώθησαν δύο συμβάσεις μεταξύ του Ελληνικού Δημοσίου και του Εθνικού και Καποδιστριακού Πανεπιστημίου Αθηνών. 3)Του κρατικού Θεάτρου Βορείου Ελλάδος (Κ.Θ.Β.Ε.), εξομοιουμένου προς το Δημόσιον και δικαιουμένου απαλλαγής εκ δασμών και λοιπών φόρων εισπραττομένων κατά την εισαγωγήν δια τα προς αποκλειστικήν αυτού χρήσιν προοριζόμενα είδη, βάσει του άρθρ. 10 του Ν.Δ. 4370/1964 (ΦΕΚ Α΄ 163/64) «περί ιδρύσεως Κρατικού Θεάτρου Βορείου Ελλάδος και ρυθμίσεως ζητημάτων τινών του Εθνικού Θεάτρου και της Εθνικής Λυρικής Σκηνής». 4)Της επιτροπής Ολυμπιακών Αγώνων, εξομοιουμένης προς το Δημόσιον και δικαιουμένης απαλλαγής εκ δασμών και λοιπών φόρων εισπραττομένων κατά την εισαγωγήν δια τα προς αποκλειστικήν αυτής χρήσιν προοριζόμενα είδη, βάσει της διατάξεως του άρθρ. 11 του Νόμ. 3148/1955 «περί τροποποιήσεως και συμπληρώσεως της περί Επιτροπής Ολυμπιακών Αγώνων Νομοθεσίας» (ΦΕΚ Α.50/55). Σελ. 484,12(ε) 348-132 5)Του Οργανισμού Σχολικών Κτιρίων, εξομοιουμένου προς το Δημόσιον και δικαιουμένου απαλλαγής εκ δασμών και λοιπών φόρων εισπραττομένων κατά την εισαγωγήν, βάσει της διατάξεως του άρθρ. 11 του Ν.Δ. 4247/62 (ΦΕΚ Α.152/62) «περί ιδρύσεως Οργανισμού Σχολικών Κτιρίων», δια τα προς εκπλήρωσιν των σκοπών αυτού προοριζόμενα είδη. 6)Του Οργανισμού Εκδόσεως Διδακτικών Βιβλίων, δικαιουμένου απαλλαγής εκ δασμών και λοιπών φόρων εισπραττομένων κατά την εισαγωγήν χάρτου προοριζομένου δια την υπ’ αυτού εκτύπωσιν σχολικών βιβλίων και εντύπων, βάσει της παρ. 5 του άρθρ. 6 του Ν.Δ. 4379/64 (ΦΕΚ Α΄ 182/64) «περί οργανώσεως και διοικήσεως της Γενικής (Στοιχειώδους και Μέσης) Εκπαιδεύσεως. 7)Των Κινηματογραφικών Σχολών, περί ων η παρ. 2 του άρθρ. 31 του Ν.Δ. 4208/61 (ΦΕΚ Α΄ 176/61) δικαιουμένων απαλλαγής εκ δασμών και λοιπών φόρων, βάσει της διατάξεως του άρθρ. 33 του ιδίου ως άνω Ν.Δ/τος δια τα αναγκαία αυταίς μηχανήματα και όργανα, επί τη προσκομίσει της σχετικής γνωμοδοτήσεως της εκδιδομένης παρά της ειδικής επιτροπής της συσταθείσης εις εκτέλεσιν του υπ’ αριθ. 394/63 Β.Δ/τος (ΦΕΚ Α΄ 113/63).  «8)Του Βασιλικού Ιδρύματος Ερευνών, απαλλασσομένου της καταβολής δασμών και τελών οιασδήποτε φύσεως επί των υπ’ αυτού εισαγομένων ερευνητικών οργάνων ή άλλων υλικών αναγκαιούντων εις εκπλήρωσιν του προορισμού του, βάσει των διατάξεων του Ν.Δ. 4604/66 (ΦΕΚ 244/ 11.11.1966 τεύχος Α΄) «περί ενισχύσεως του Βασιλικού Ιδρύματος Ερευνών και απαλλαγής τούτου από δασμού και φόρων». Η περιπτ. 8 προσετέθη δια της υπ’ αριθ. Δ.2479/114 της 28 Φεβρ./20 Μαρτ. 1968 αποφ. Υπ. Οικονομικών (ΦΕΚ Β΄ 141). 30.Ζ.ω.28 Ατέλειες διάφορες «9.Των Γερμανικών Στρατιωτικών Κοιμητηρίων εν Ελλάδι, δικαιουμένων απαλλαγής εκ δασμών και φόρων των εισπραττομένων εν τοις Τελωνείοις, επί των εισαγομένων υλικών και ειδών, των αναγκαιούντων δια την κατασκευήν των νεκροταφείων, την αποκομιδήν των νεκρών ως και των υλικών, εργαλείων, δένδρων, φυτών, σπόρων βολβών και άλλων ειδών αναγκαιούντων δια την διακόσμησιν, συντήρησιν και άλλας ανάγκας των νεκροταφείων εξαιρέσει των καυσίμων, των λιπαντικών και των ιδιωτικών αυτοκινήτων, συμφώνως προς τας διατάξεις του άρθρ. 8 της Συμβάσεως μεταξύ της Ομοσπονδιακής Δημοκρατίας της Γερμανίας και του Βασιλείου της Ελλάδος περί Γερμανικών Στρατιωτικών Κοιμητηρίων εν Ελλάδι, της κυρωθείσης δια του Νόμ. 4461/65 (ΦΕΚ 68/20.4.1965 τευχ. Α΄). Εις τας περιπτώσεις εισαγωγής αναλωσίμων ειδών η επ’ αυτών ατέλεια εκ δασμών και φόρων, λογίζεται εξ υπαρχής ως οριστική, μη απαιτουμένης της προσκομίσεως δικαιολογητικού τινός. Εις πάσας τας λοιπάς περιπτώσεις η ατέλεια λογίζεται προσωρινή κατά την έννοιαν του άρθρ. 5 της υπ’ αριθ. Δ.6220/7.7.55 αποφάσεως ημών (ΦΕΚ 125/55 τεύχ. Β΄) εφαρμοζομένης εν προκειμένω αναλογικώς. Δια την χορήγησιν της ως άνω ατελείας καθ’ εκάστην συγκεκριμένην περίπτωσιν εισαγωγής ειδών διαβιβάζεται υπό της «ΓΕΡΜΑΝΙΚΗΣ ΥΠΗΡΕΣΙΑΣ ΜΕΡΙΜΝΗΣ ΤΑΦΩΝ ΓΕΡΜΑΝΩΝ ΠΕΣΟΝΤΩΝ ΕΝ ΕΛΛΑΔΙ» (VOLKSBUND DEUTSCHE KRIEGSGRABER FURSORGE E.V.) εις την οικείαν Τελωνειακήν Αρχήν, σχετική αίτησις τεθεωρημένη υπό της Γερμανικής Πρεσβείας εν Ελλάδι και του Υπουργείου Εξωτερικών». Η περίπτ. 9 προσετέθη δια της υπ’ αριθ. Δ.6813/296 της 2 Οκτ./11 Νοεμ. 1968 αποφάσεως Υπ. Οικονομικών (ΦΕΚ Β΄ 626). Άρθρ.2.-Όπου εις προηγουμένας ομοίας και εν ισχύϊ εξουσιοδοτικάς αποφάσεις ημών προβλέπεται αρμοδιότης των προϊσταμένων των τελωνειακών περιφερειών Πειραιώς, Θεσσαλονίκης, Πατρών και Βόλου, ίνα αποφαίνωνται ούτοι ευθέως περί της συνδρομής των προϋποθέσεων ατελούς εισαγωγής ειδών υπό δικαιούχων βάσει της κειμένης νομοθεσίας προσώπων, η αρμοδιότης αύτη μεταβιβάζεται εφεξής εις τους εν άρθρ. 1 της παρούσης οριζομένους προϊσταμένους των Διευθύνσεων Τελωνείων Α΄ και Β΄ τάξεως, εξαιρέσει των περιφερειών των Διευθύνσεων Τελωνείων Πειραιώς και Θεσσαλονίκης, εις ας θα εξακολουθήση εφαρμοζομένη η δια του άρθρ. 1 της υπ’ αριθ. Δ.30/1959 ομοίας αποφάσεως παρασχεθείσα αρμοδιότης δια την ατελή παράδοσιν και μόνον ειδών του άρθρ. 7 του Ν.Δ. 3092/1954, εν συνδυασμώ και προς την υπ’ αριθ. Δ.12770/440/66 απόφασιν ημών. (Μετά την σελ. 484,12(ε) Σελ. 484,121 348-133 Ατέλειες διάφορες 30.Ζ.ω.28 30.Ζ.ω.28 Ατέλειες διάφορες Άρθρ.3.-Οι προϊστάμενοι των Διευθύνσεων Τελωνείων Α΄ και Β΄ τάξεως καθίστανται αρμόδιοι όπως τη συμπράξει του οικείου Οικονομικού Επιθεωρητού Τελωνείων και ενός εκ των παρά ταις υπ’ αυτών διευθύνσεσι υπηρετούντων και πλέον ειδημόνων τελωνειακών ελεγκτών, κρίνωσι περί της ατελούς παραλαβής επανεισαγομένων ειδών, συμφώνως τω εδαφ. γ΄ της παρ. 1 του άρθρ. 2 της υπ’ αριθ. 3/1937 αποφάσεως ημών, εις περιπτώσεις καθ’ ας τα δια της εν λόγω αποφάσεως προβλεπόμενα και τα υπό των ενδιαφερομένων προσαγόμενα δικαιολογητικά είναι ελλιπή, εφ’ όσον εκ της διενεργηθείσης πραγματογνωμοσύνης και των λοιπών συναφών ενδείξεων πείθονται ότι τα κατά τα ανωτέρω επανεισαγόμενα είδη τυγχάνουσι ελληνικής παραγωγής και προελεύσεως. Άρθρ.4.-Η έγκρισις της ατελούς εισαγωγής των υπό των εν τη παρούση και λοιπαίς ομοίαις αποφάσεσι αναγραφομένων δικαιούχων δασμολογικής απαλλαγής θα παρέχηται επί τη τηρήσει των όρων και διατυπώσεων της υπ’ αριθ. Δ.6220/55 ημετέρας αποφάσεως και με την επιφύλαξιν της κατά περίπτωσιν εφαρμογής των διατάξεων του Νόμ. 3215/55 περί προτιμήσεως των προϊόντων της εγχωρίου βιομηχανίας και βιοτεχνίας, ως ούτος ετροποποιήθη και συνεπληρώθη δια του Νόμ. 4484/65 και των διατάξεων των άρθρ. 12 και 13 του Ν.Δ. 4486/65, δι’ ου κατηργήθησαν αι απαλλαγαί από του φόρου Κύκλου Εργασιών και του Ειδικού Φόρου του άρθρ. 17 του Ν.Δ. 3092/54, ως και υπό τους περιορισμούς του Νόμ. 2366/53. Άρθρ.5.-Η έκδοσις ειδικής κατά περίπτωσιν αποφάσεως ατελείας δεν είναι υποχρεωτική, δυναμένης να αναπληρούται δια της καταχωρήσεως σχετικής πράξεως επί των οικείων παραστατικών εγγράφων εισαγωγής. 